Diari Oficial de la Generalitat Valenciana


Sumari del DOGV 5968, del 05-03-2009 (2009/2620)

ORDE de 16 de febrer de 2009, de la consellera de Justícia i Administracions Públiques per la qual es nomenen funcionàries de carrera Amparo Ferrer Gómez i Carmen Ferrer Ferrer, aspirants que, en execució de sentència, han superat les proves selectives d'accés al grup D, sector administració general, accés lliure, Convocatòria 02/2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5968

Data del DOGV
:   05-03-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/2620


Data del document
:   16-02-2009

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * administració regional
    * execució de sentència
    * concurs administratiu

ORDE de 16 de febrer de 2009, de la consellera de Justícia i Administracions Públiques per la qual es nomenen funcionàries de carrera Amparo Ferrer Gómez i Carmen Ferrer Ferrer, aspirants que, en execució de sentència, han superat les proves selectives d'accés al grup D, sector administració general, accés lliure, Convocatòria 02/2004. [2009/2620]  
Mitjançant una Orde de 15 de novembre de 2004, de la Conselleria de Justícia, Interior i Administracions Públiques (DOCV número 4887, de 19 de novembre de 2004), es van convocar proves selectives d'accés al grup D, sector administració general, accés lliure, corresponent a l'Oferta d'Ocupació Pública de la Generalitat de 2004, Convocatòria 02/2004.  
Per Resolució de 4 de maig de 2007, del conseller de Justícia, Interior i Administracions Públiques (DOCV núm. 5509, de 10 de maig de 2007) es publica la relació d'aspirants que han superat les proves selectives de la precitada convocatòria.  
Per Resolució d'11 de setembre de 2007, de la Direcció General d'Administració Autonòmica (DOCV núm. 5600, de 17 de setembre de 2007), s'adjudiquen destinacions als aspirants, els quals són nomenats funcionaris de carrera mitjançant una Orde d'11 de setembre de 2007, del conseller de Justícia i Administracions Públiques (DOCV núm. 5600, de 17 de setembre de 2007).  
Per Resolució de 31 d'octubre de 2008, de la consellera de Justícia i Administracions Públiques, publicada en el DOCV núm. 5895, de 18 de novembre de 2008, es declara, a proposta del Tribunal de Selecció, en compliment de la resolució de la Sentència número 236/2001, de 16 d'octubre, del Jutjat Contenciós Administratiu número 8 de València, i de conformitat amb les resolucions de 30 de setembre de 2008, del director general d'Administració Autonòmica, que les aspirants, Amparo Ferrer Gómez i Carmen Ferrer Ferrer, han superat les proves selectives d'accés al grup D, administració general, accés lliure, Convocatòria 02/2004, amb unes puntuacions totals de 72,96 punts i de 69,57 punts, respectivament.  
Per això, vista la Resolució de la Direcció General d'Administració Autonòmica, per la qual s'adjudiquen destinacions als esmentats aspirants, de conformitat amb l'article 9.1 de la Llei de la Funció Pública Valenciana i fent ús de la competència que m'atribueix l'article 27.1.j) de l'esmentada Llei,  
ORDENE  
Primer. Nomenament  
Es nomenen funcionàries de carrera de l'administració del Consell de la Generalitat, grup D, sector administració general, Amparo Ferrer Gómez, amb NRP 85002649E4, i Carmen Ferrer Ferrer, amb NRP 22311430T7,  
Segon. Adquisició de la condició de funcionari  
Per a adquirir la condició de funcionari de carrera, s'ha de prendre possessió del lloc de treball obtingut en el Concurs, dins del termini possessori i previ el jurament o promesa a què es referix l'apartat c), de l'article 32, del Text Refós de la Llei de la Funció Pública Valenciana.  
Tercer. Efectes econòmics i administratius  
Els efectes econòmics i administratius del present nomenament seran de data 1 d'octubre de 2007.  
Quart. Interposició de recursos  
Contra la present Orde, que és definitiva en via administrativa, les persones interessades podran interposar un dels recursos següents:  
a) el de reposició, amb caràcter potestatiu, davant del mateix òrgan que l'ha dictada, en el termini d'un mes;   
b) el contenciós administratiu, davant de la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir de l'endemà al de la publicació d'aquesta orde en el Diari Oficial de la Comunitat Valenciana.  
València, 16 de febrer de 2009  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA